Nog ŉ provinsiale DA-leier bedank(Foto: DA/Twitter) Die leier van die DA in die Noord-Kaap, Andrew Louw, het sy bedanking as provinsiale leier aangekondig. Volgens Louw is daar ŉ tyd om te kom en ŉ tyd om te gaan, en sý tyd om te gaan het nou aangebreek. Onder Louw se leiding het die DA deurgaans groei in die provinsie getoon, maar nie genoeg om die provinsie of enige stadsraad daarin tans te regeer nie. Andrew Louw. (Foto: Facebook) Louw sluit hom aan by vier ander provinsiale leiers van die DA wat hul uittrede aangekondig het, naamlik Patricia Kopane (Vrystaat), Joe McGluwa (Noordwes), Zwakele Mncwango (KwaZulu-Natal) en John Moodey (KwaZulu-Natal). By die DA se virtuele federale kongres aan die einde van aanstaande maand sal ŉ voorstel gemaak word dat geen verkose DA-leier voortaan meer as twee opeenvolgende termyne sal mag dien nie. Louw het die versekering gegee dat hy aanbly in die DA en sy werk na die beste van sy vermoë sal doen. Hy is net nie meer beskikbaar as Noord-Kaapse leier nie. Die nuwe Noord-Kaapse DA-leier word op 5 Desember aangewys. Die DA-parlementslid Willie Aucamp het reeds aangedui dat hy ŉ kandidaat gaan wees.